**ภารกิจ อำนาจหน้าที่ขององค์การบริหารส่วนตำบลดอยหล่อ**

 การจัดทำแผนอัตรากำลังและการพัฒนาท้องถิ่นขององค์การบริหารส่วนตำบลดอยหล่อ นั้น ได้พิจารณาสรุปรูปแบบและกำหนดแนวทางการจัดทำแผนอัตรากำลังตามแผนพัฒนาท้องถิ่น 4 ปี ประจำปี พ.ศ. 2561 – 2564 ซึ่งได้กำหนดยุทธศาสตร์และแนวทางการพัฒนา ตามวิสัยทัศน์ขององค์การบริหารส่วนตำบลดอยหล่อ คือ

**“สังคมแห่งความพอเพียงและความสุข*”***

เป็นสังคมที่ประชาชนมีความเป็นอยู่อย่างพอมีพอกิน อยู่บนพื้นฐานของทางสายกลางและความไม่ประมาท โดยคำนึงถึงความพอประมาณ ความีเหตุผล การสร้างภูมิคุ้มกันในตัว ตลอดจนใช้ความรู้ความรอบคอบ และคุณธรรมประกอบการวางแผน การตัดสินใจ ในการประกอบอาชีพด้วยความสุขตามอัตภาพของตนเอง

**พันธกิจ (Mission)**

 ๑. พัฒนา ปรับปรุง บำรุงรักษาระบบโครงสร้างพื้นฐาน ระบบสาธารณูปโภคและสาธารณูปการ ให้เพียงพอต่อความต้องการขั้นพื้นฐานของชุมชน

 ๒. สนับสนุน ส่งเสริมการประกอบอาชีพแบบครบวงจร เพื่อสร้างความเข้มแข็งให้กับชุมชนและเป็นพื้นฐานของเศรษฐกิจพึ่งตนเอง

 ๓. เร่งรัดจัดการทรัพยากรธรรมชาติและสิ่งแวดล้อมให้เกิดความยั่งยืนและเป็นธรรม

 ๔. พัฒนา ปรับปรุง ส่งเสริม ศักยภาพคน ให้มีคุณภาพและรู้เท่าทันการเปลี่ยนแปลง รวมถึงการส่งเสริมบทบาทครอบครัว องค์กรทางศาสนา โรงเรียน ชุมชน ตลอดจนอนุรักษ์ สืบสาน ประเพณี วัฒนธรรมและ ภูมิปัญญาท้องถิ่น

๕. ส่งเสริม สร้างระบบการบริหารจัดการที่ดี โดยอยู่ภายใต้กระบวนการมีส่วนร่วมของ ทุกภาคส่วน ในสังคมเพื่อให้เกิดการพัฒนาอย่างยั่งยืน

 ๖. พัฒนา ปรับปรุง ส่งเสริมระบบสาธารณสุขชุมชน และสุขภาพชุมชน

**จุดมุ่งหมาย (Goal)**

 ๑. ท้องถิ่นมีความน่าอยู่ ประชาชนได้รับความสะดวกสบายในการคมนาคม มีน้ำเพียงพอต่อการอุปโภคบริโภค และสามารถเข้าถึงสาธารณูปโภคพื้นฐานต่าง ๆ ได้อย่างเพียงพอ

๒. ประชาชนสามารถประกอบอาชีพตามแนวเศรษฐกิจพอเพียงและเกษตรผสมผสาน เพื่อการพึ่งตนเองได้อย่างเท่าเทียมกัน

๓. ประชาชนทุกคนได้รับโอกาสทางการศึกษา การพัฒนาศักยภาพทั้งทางร่างกายและจิตใจ สติปัญญาอย่างเท่าเทียมกัน มีการปรับปรุงระบบคุ้มครองทางสังคมให้มีประสิทธิภาพ

๔. มีการบริหารทรัพยากรธรรมชาติและสิ่งแวดล้อมอย่างเป็นระบบ

๕. ประสิทธิภาพการปฏิบัติราชการและการให้บริการมีการพัฒนาอย่างยั่งยืน

๖. ยกระดับคุณภาพชีวิตของประชาชนให้ได้รับการบริการสาธารสุขถ้วนหน้า

สำหรับยุทธศาสตร์การพัฒนาขององค์การบริหารส่วนตำบลดอยหล่อ ได้กำหนดไว้ 7 ยุทธศาสตร์ ดังนี้

1. ด้านการพัฒนาโครงสร้างพื้นฐานเพื่อรองกรับการพัฒนาเศรษฐกิจและสังคม
2. ด้านการพัฒนาเศรษฐกิจตามแนวเศรษฐกิจพอเพียง
3. ด้านการบริหารจัดการทรัพยากรธรรมชาติและสิ่งแวดล้อม
4. ด้านการอนุรักษ์ฟื้นฟู และสืบสานศิลปวัฒนธรรม จารีตประเพณีและภูมิปัญญาท้องถิ่น
5. ด้านการพัฒนาคุณภาพชีวิตของประชาชน
6. ด้านการป้องกัน บรรเทาสาธารณภัยและการรักษาความเป็นระเบียบเรียบร้อยในชุมชน
7. ด้านการบริหารจัดการบ้านเมืองที่ดี

 การวิเคราะห์ภารกิจ อำนาจหน้าที่ขององค์การบริหารส่วนตำบล ตามพระราชบัญญัติ
สภาตำบลและองค์การบริหารส่วนตำบล พ.ศ.2537 และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 และกฎหมายอื่นที่เกี่ยวข้อง ทั้งนี้เพื่อให้ทราบว่าองค์การบริหารส่วนตำบล มีอำนาจหน้าที่ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชนได้อย่างไร โดยสามารถกำหนดแบ่งภารกิจได้ เป็น 7 ด้าน ซึ่งภารกิจดังกล่าวถูกกำหนดอยู่ในพระราชบัญญัติสภาตำบลและองค์การบริหารส่วนตำบล พ.ศ.2537 และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 ดังนี้

* 1. **ด้านโครงสร้างพื้นฐาน มีภารกิจที่เกี่ยวข้องดังนี้**
	2. จัดให้มีและบำรุงรักษาทางน้ำและทางบก (มาตรา 67 (1))
	3. ให้มีน้ำเพื่อการอุปโภค บริโภค และการเกษตร (มาตรา 68(1))
	4. ให้มีและบำรุงการไฟฟ้าหรือแสงสว่างโดยวิธีอื่น (มาตรา 68(2))
	5. ให้มีและบำรุงรักษาทางระบายน้ำ (มาตรา 68 (3))
	6. การสาธารณูปโภคและการก่อสร้างอื่นๆ (มาตรา 16(4))
	7. การสาธารณูปการ (มาตรา 16(5))
	8. **ด้านส่งเสริมคุณภาพชีวิต มีภารกิจที่เกี่ยวข้อง ดังนี้**
	9. ส่งเสริมการพัฒนาสตรี เด็ก เยาวชน ผู้สูงอายุ และผู้พิการ (มาตรา 67(6))
	10. ป้องกันโรคและระงับโรคติดต่อ (มาตรา 67(3))
	11. ให้มีและบำรุงสถานที่ประชุม การกีฬาการพักผ่อนหย่อนใจและสวนสาธารณะ (มาตรา 68(4))
	12. การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส (มาตรา 16(10))
	13. การปรับปรุงแหล่งชุมชนแออัดและการจัดการเกี่ยวกับที่อยู่อาศัย
	(มาตรา 16(2))
	14. การส่งเสริมประชาธิปไตย ความเสมอภาค และสิทธิเสรีภาพของประชาชน (มาตรา 16(5))
	15. การสาธารณสุข การอนามัยครอบครัวและการรักษาพยาบาล
	(มาตรา 16(19))
	16. **ด้านการจัดระเบียบชุมชน สังคม และการรักษาความสงบเรียบร้อย มีภารกิจ**

**ที่เกี่ยวข้อง ดังนี้**

* 1. การป้องกันและบรรเทาสาธารณภัย (มาตรา 67(4)**)**
	2. การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน (มาตรา 68(8)
	3. การผังเมือง (มาตรา 68(13))
	4. จัดให้มีที่จอดรถ (มาตรา 16(3))
	5. การรักษาความสะอาดและความเป็นระเบียบเรียบร้อยของบ้านเมือง (มาตรา 16(17))
	6. การควบคุมอาคาร (มาตรา 16(28))
	7. **ด้านการวางแผน การส่งเสริมการลงทุน พาณิชย์กรรมและการท่องเที่ยวมีภารกิจ**

**ที่เกี่ยวข้อง ดังนี้**

* 1. ส่งเสริมให้มีอุตสาหกรรมในครอบครัว (มาตรา 68(6)
	2. ให้มีและส่งเสริมกลุ่มเกษตรกรและกิจการสหกรณ์ (มาตรา 68(5))
	3. บำรุงและส่งเสริมการประกอบอาชีพของราษฎร (มาตรา 68(7))
	4. ให้มีตลาด (มาตรา 68(10))
	5. การท่องเที่ยว (มาตรา 68(12))
	6. กิจการเกี่ยวกับการพาณิชย์ (มาตรา 68(11))
	7. การส่งเสริม การฝึกและประกอบอาชีพ (มาตรา 16(6))
	8. การพาณิชย์กรรมและการส่งเสริมการลงทุน (มาตรา 16(7))
	9. **ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อมมีภารกิจที่เกี่ยวข้อง ดังนี้**
	10. คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม
	(มาตรา 67(7))
	11. รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล (มาตรา 67(2))
	12. การจัดการสิ่งแวดล้อมและมลพิษต่างๆ (มาตรา 17 (12))
	13. **ด้านการศาสนา ศิลปวัฒนธรรม จารีตประเพณี และภูมิปัญญาท้องถิ่น มีภารกิจ**

**ที่เกี่ยวข้อง ดังนี้**

* 1. บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น (มาตรา 67(8)
	2. ส่งเสริมการศึกษา ศาสนา และวัฒนธรรม (มาตรา 67(5))
	3. การจัดการศึกษา (มาตรา 16(9))
	4. การส่งเสริมการกีฬา จารีตประเพณี และวัฒนธรรมอันดีงามของท้องถิ่น

(มาตรา 17(18))

* 1. **ด้านการบริหารจัดการและการสนับสนุนการปฏิบัติภารกิจของส่วนราชการ**

**และองค์กรปกครองส่วนท้องถิ่น มีภารกิจที่เกี่ยวข้อง ดังนี้**

* 1. สนับสนุนสภาตำบลและองค์กรปกครองส่วนท้องถิ่นอื่นในการพัฒนาท้องถิ่น (มาตรา 45(3))
	2. ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ตามความจำเป็นและสมควร (มาตรา 67(9))
	3. ส่งเสริมการมีส่วนร่วมของราษฎร ในการมีมาตรการป้องกัน
	(มาตรา 16(16))
	4. การประสานและให้ความร่วมมือในการปฏิบัติหน้าที่ขององค์กรปกครองส่วนท้องถิ่น (มาตรา 17(3))
	5. การสร้างและบำรุงรักษาทางบกและทางน้ำที่เชื่อมต่อระหว่างองค์การปกครองส่วนท้องถิ่นอื่น (มาตรา 17(16))

ภารกิจทั้ง 7 ด้าน ตามที่กฎหมายกำหนดให้อำนาจองค์การบริหารส่วนตำบล สามารถ
จะแก้ไขปัญหาขององค์การบริหารส่วนตำบลดอยหล่อได้เป็นอย่างดี มีประสิทธิภาพและประสิทธิผล โดยคำนึงถึงความต้องการของประชาชนในเขตพื้นที่ประกอบด้วยการดำเนินการขององค์การบริหารส่วนตำบลจะต้องสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล และนโยบายของผู้บริหารขององค์การบริหารส่วนตำบล เป็นสำคัญ

# ภารกิจหลักและภารกิจรองที่ องค์การบริหารส่วนตำบลดอยหล่อ จะดำเนินการ มีดังนี้

# ภารกิจหลัก

6.1.1 ด้านการปรับปรุงโครงสร้างพื้นฐาน

* + 1. ด้านการส่งเสริมคุณภาพชีวิต
		2. ด้านการจัดระเบียบชุมชน สังคม และการรักษาความสงบเรียบร้อย
		3. ด้านการอนุรักษ์ทรัพยากรธรรมชาติและสิ่งแวดล้อม
		4. ด้านการพัฒนาการเมืองและการบริหาร
		5. ด้านการส่งเสริมการศึกษา
		6. ด้านการป้องกันและบรรเทาสาธารณภัย
	1. **ภารกิจรอง**

### การฟื้นฟูวัฒนธรรมและส่งเสริมประเพณี

### การสนับสนุนและส่งเสริมศักยภาพกลุ่มอาชีพ

### การส่งเสริมการเกษตรและการประกอบอาชีพทางการเกษตร

### ด้านการวางแผน การส่งเสริมการลงทุน